Innhald
Innhaldsliste 🔎︎

# Leggja til tekst

Det er fleire typar tekst du kan leggja til på teikningar eller i presentasjonar:

- Tekst i eit skrivefelt

- Tekst som vert skalert automatisk slik at han fyller heile ramma

- Tekst som vert lagt til eit objekt ved å dobbeltklikka på det

- Tekst som er kopiert frå eit Writer-dokument

- Tekst som er sett inn frå eit tekst- eller HTML-dokument

## Leggja til eit skrivefelt

1. Klikk på ikonet Tekst og flytt musepeikaren dit du vil ha tekstboksen.

2. Dra eit skrivefelt til den storleiken du vil ha det i dokumentet.

3. Skriv eller lim inn teksten i skrivefeltet.

Dobbeltklikk på teksten for å redigera han eller dei tilhøyrande eigenskapane, som storleik og farge. Trykk på kantlinja til skrivefeltet for å redigera objekteigenskapane, som for eksempel kantfarge eller plassering føre eller bak andre objekt.

## Tilpassa tekst til rammer

1. Lag eit skrivefelt som forklart i stega over.

2. Med tekstobjektet valt, vel du Format → Tekst. Dialogvindauget Tekst vert då opna.

3. I fana Tekst fjernar du krysset for Tilpass høgda til teksten, og kryss deretter av for Tilpass til ramme. Trykk OK.

4. Du kan nå endra storleiken på skrivefeltet ved å endra storleiken og forma på tekstteikna.

## Knyta tekst til bilete

Du kan leggja tekst til eit bilete etter at du har dobbeltklikka på det.

Bruk innstillingane i Format → Tekst for å velja kvar teksten skal plasserast.

1. Klikk for eksempel på pila ved sida av ikonet for snakkebobler ikonet for å opna verktøylinja for snakkebobler.

2. Vel ei snakkeboble og flytt musepeikaren til den staden du vil at ho skal starta på.

3. Dra for å teikna opp snakkeboble.

4. Skriv inn teksten.

## Kopiera tekst

1. Marker ein tekst i eit Writer-dokument.

2. Kopier teksten til utklippstavla (Rediger → Kopier).

3. Trykk på sida eller lysbiletet du vil lima inn teksten på.

4. Lim inn teksten med Rediger → Lim inn eller Rediger → Lim inn utval.

   Ved å bruka Lim inn utval kan du velja kva tekstformat som skal setjast inn. Avhengig av formatet kan du òg kopiera ulike teksteigenskapar.

## Importera tekst

1. Trykk på sida eller lysbiletet du vil importera teksten til.

2. Vel Set inn → Fil.

3. Vel ei tekstfil (*.txt) eller ei HTML-fil, og trykk på Set inn. Dialogvindauget Set inn tekst vert då opna. Trykk OK for å setja inn teksten.

Liknande emne

Setja inn, redigera og kopla rammer