Arbeida med malar i malhandsamaren

Innhald
Innhaldsliste 🔎︎

# Malar i malhandsamaren

Den tilrådde måten å arbeida med malar, er å bruka Malhandsamaren og kommandoane i undermenyane Rediger mal og Lagra som mal i Fil → Malar. Desse kommandoane er tilstrekkelege for grunnleggjande handsaming av malar i LibreOffice.

Denne rettleiinga forklarar korleis filsystemet arbeider saman med malhandsaminga. Denne informasjonen er spesielt nyttig viss du vil administrera mapper direkte, men likevel vera koordinert med malhandsaminga.

## Arbeida med malfiler

Malhandsamaren kjenner igjen malfiler ut frå filetternamnet. Desse utvidingane vert kjende igjen:

Program | Utvidingar
--- | ---
Writer | .ott .otm .oth .stw .dot .dotx
Calc | .ots .stc .xlt .xltm .xltx
Impress | .otp .pot .potm .potx .sti
Draw | .otg .std

Du finn informasjon om kva utvidingane betyr i Filkonvertering.

## Arbeida med malnamn

Malhandsamaren syner tittelfeltet for eit dokument som namn på malen. Så lenge tittelfeltet ikkje er tomt, har ikkje filnamnet noko verknad på namnet på malen vist i malhandsamaren. Viss feltet er tomt, vert filnamnet vist, utan utvidinga, som namn på malen.

Dersom to malar har nøyaktig den same oppføringa i tittelfeltet og høyrer til den same kategorien, vert berre ein av dei vist i malhandsamaren.

Titlane skil mellom store og små bokstavar. Viss for eksempel ein mal i Mine malar har tittelen a4 og ein annan A4, vil begge verta viste i malhandsamaren. Viss begge har tittelen A4, vert berre den eine vist.

Viss fleire malar har den same tittelen men høyrer til ulike kategoriar, vert alle malane viste i malhandsamaren. Viss tre malar heiter A4, men høyrer til ulike kategoriar, vert alle tre viste med namnet A4.

Du kan redigera tittelfeltet ved å velja Fil → Eigenskapar → Skildring. Viss du har endra tittelfeltet, vert den nye tittelen vist som malnamn i malhandsamaren. Du kan også bruka kommandoen Gje nyttt namn i sprettoppmenyenfor ein mal. Også då vert tittelfeltet endra til det nye namnet.

Viss du brukar dialogvindauget Fil → Lagra som mal vert namnet du skriv inn her brukt som namn på fila og i tittelfeltet. Endrar du filnamnet seinare, vil malen framleis vera synleg i malhandsamaren med namn i høve til tittelfeltet.

Tittelfeltet for ein mal vert teken med i tittelfeltet på nye dokument som vert oppretta frå malen.

## Kontroll med kva filer som vert viste i malhandsamaren

Malhandsamaren viser malar som er plasserte i dei mappene som er definerte i dialogvindauget Stiar for malar. Du finn dialogvindauget ved å velja → PreferansaVerktøy → Innstillingar → LibreOffice → Stiar og velja Malar og så trykkja på Rediger.

### Interne stiar

Mappene i interne stiar kan ikkje endrast. Dei identifiserer plasseringa av dei malane som er definerte på førehand. Desse mappene vert alltid viste i malhandsamaren.

### Brukarstiar

Standardinnstillinga for brukarstiar er i undermappa malar i brukarprofilen. Plasseringa av mappa {user profile} vart bestemt då LibreOffice vart installert. Sjå Standardplasering på Wiki-sida om LibreOffice brukarprofil for fleire opplysningar om typiske plasseringar av user profile under ulike operativsystem.

Malar i mappene som er viste i brukstien og undermappene der, vert viste i malhandsamaren. Undermapper i undermapper vert ikkje oppdaga.

Du kan leggja til fleire mapper i brukarstien. Det må vera minst éi mappe i brukarstien, men det er ingen grenser for kvar ho er plassert.

Det er ingen god ide å leggja til ei dokumentmappe i rota eller ei anna mappe på høgt nivå, i brukarstien for malen. Alle undermappene i ei mappe i brukarstien vert viste malhandsamaren som kategoriar.

Dersom du har meir enn éi mappe i brukarstien, må du velja kva mappe som skal brukast for å lagra eit dokument som mal når du brukar Fil → Lagra som mal.

Knappen Standars set brukarstien tilbake til den opphavlege innstillinga frå då LibreOffice vart installert.

## Arbeida med kategoriar

Namna på undermappene i dei brukardefinerte mappen vert viste som kategorinamn i malhandsamaren. Viss du gjev ein kategori eit nytt namn, vert undermappene likevel brukte med det nye kategorinamnet som er lagra i groupuinames.xml i den valde standardstien.

Når ein kategori er merkt, vert alle malane i denne undermappa viste i malhandsamaren viss Alle program er valde i Filter.

Ein kategori kan berre visa malar i sine eigne undermapper, med to unnatak.

- Alle kategoriar viser alle malane i høve til Filter-valet.

- Mine malar viser alle malane i mappene som er spesifiserte i brukarstien i høve til Filter-valet.

Det er ikkje råd å ha kategoriar i kategoriar sidan undermapper ikkje vert attkjende.

Du kan endra namnet på og sletta kategoriar berre i standardstien som er vald i dialogvindauget Rediger stiar.

Viss du slettar ein kategori som har undermapper i den valde standardstien, vert også filene i undermappene som er kopla til kategorien sletta.

Liknande emne

Handsama malar

Stiar