Bruka fleire operasjonar

Innhald
Innhaldsliste 🔎︎

# Utføre fleire operasjonar

## Fleire operasjonar i kolonnar eller rader

Kommandoen Data → Fleire operasjonar er eit planleggingsverktøy for spørsmål av typen «kva dersom». I reknearket skriv du inn ein formel som reknar ut resultatet frå verdiar som er lagra i andre celler. Deretter markerar du eit celleområde der du skriv inn nokre faste verdiar. Funksjonen «Fleire operasjonar» vil så rekne ut resultatet ut frå formlane du har set inn.

I feltet Formlar skriv du inn cellereferansen til den formelen som gjeld for dataområdet. I felta Radcelle/Kolonnecelle for inndata skriv du inn cellereferansen til dei tilhøyrande cellene som er ein del av formelen. Dette kan best illustrerast med nokre eksempel:

### Eksempel

Du produserer leiketøy som du vil selja for 100 kr stykket. Kvart leiketøy kostar 20 kr å laga. I tillegg har du faste utgifter på 100 000 kr i året. Kor stort vert overskotet dersom du sel ei bestemt mengde leiketøy?

### Kalkulere med éin formel og éin variabel

1. For å rekna ut overskotet, skriv du inn eit vilkårleg tal for selde einingar – 2000 i dette eksempelet. Overskotet vert rekna ut med formelen: Overskot = Mengd * (Salspris - Produksjonskostnadar) - Faste utgifter. Skriv inn formelen i B5.

2. I kolonne D skriv du inn årlege sal, det eine under det andre, for eksempel 500 til 5000 med steg på 500.

3. Vel området D2:E11, altså verdiane i kolonne D og dei tomme cellene ved sida av i kolonne E.

4. Vel Data → Fleire operasjonar.

5. Trykk på celle B5 når markøren står i feltet Formlar.

6. Plasser markøren i feltet Kolonnecelle for inndata og trykk på celle B4. Dette betyr at B4, mengda, er variabelen i formelen som vert bytt ut med kolonneverdiane.

7. Lukk vindauget ved å trykkja på OK. Overskotet for dei ulike salstala vert viste i kolonne E.

### Utrekning med fleire formlar samtidig

1. Slett kolonne E.

2. Set inn denne formelen i C5: «=B5/B4». Nå reknar du ut årleg overskot per selde eining.

3. Vel området D2:F11, altså tre kolonnar.

4. Vel Data → Fleire operasjonar.

5. Vel cellene B5:C5 når markøren står i feltet Formlar.

6. Plasser markøren i feltet Kolonnecelle for inndata og trykk på cella B4.

7. Lukk vindauget ved å trykkja på OK. Overskotet vert vist i kolonne E og årleg overskot per eining i kolonne F.

## Fleire operasjonar på tvers av rader og kolonnar

LibreOffice gjev deg høve til å utføra fleire operasjonar samtidig på kolonnar og rader med såkalla krysstabellar. Formelcella må referera til både dataområdet rangert i rader og dataområdet rangert i kolonnar. Marker det området som er definert av begge dataområda og vel funksjonen «Fleire operasjonar». Skriv inn referansen til formelen i feltet Formlar. Felta Radcelle for inndata og Kolonnecelle for inndata vert brukte til å skrive inn referansar til dei tilsvarande cellene for formelen.

### Utrekningar med to variablar

Sjå på eksempelet ovanfor. Nå vil du ikkje berre bruka ulike tal for mengda, men også for salsprisen og du vil vita overskotet i kvart tilfelle.

Utvid tabellen ovanfor. D2 til D11 inneheld tala 500, 1000 og så vidare opp til 5000. Skriv inn tala 80, 100, 150 og 200 i E1 til H1.

1. Marker området D1:H11.

2. Vel Data → Fleire operasjonar.

3. Trykk på celle B5 når markøren står i feltet Formlar.

4. Plasser markøren i feltet Radcelle for inndata og trykk på celle B1. Dette betyr at B1, salsprisen, er dei vassrett innskrivne verdiane (80, 100, 150 og 200).

5. Plasser markøren i feltet Kolonnecelle for inndata og trykk på B4. Dette betyr at B4, salstalet, er dei loddrett innskrivne verdiane.

6. Lukk vindauget ved å trykkja på OK. Overskotet for dei ulike salsprisane vert viste i området E2:H11.

Liknande emne

Fleire operasjonar

Bruka scenario